Serdar Berdimuhamedov o'g'li bilan Umra ziyoratini amalga oshirdi

Turkmaniston prezidenti Serdar Berdimuhamedov Umra (kichik Haj) marosimini ado etish uchun Saudiya Arabistoniga ikki kunlik tashrifini boshladi, deya xabar bermoqda TDx davlat axborot agentligi.
Ta'kidlanishicha, bu davlat rahbarining Turkmaniston prezidenti lavozimiga kirishganidan keyingi ilk xorijiy tashrifidir. Uni otasi, xalq maslahati milliy kengashi raisi Gurbanguli Berdimuhamedov, parlament raisi, mamlakat bosh vazirlari o'rinbosarlari va muftiylar kuzatib qo'ygan.
Qayd etilishicha, Turkmaniston keksalari Prezident bilan birga Saudiya Arabistoniga borgan. Jidda aeroportida davlat rahbarini Makka viloyati gubernatori va Saudiya Arabistoni qiroli maslahatchisi xolid bin Faysal Ol Saud kutib olgan. Saudiya Arabistonining SPA axborot agentligi chop etgan suratlarga qaraganda, Serdar Berdimuhamedovga safarda o'g'li Kerimguli hamrohlik qilgan.
Avvalroq Turkmanistonda o'qituvchilar darsda Serdar Berdimuhamedov yutuqlari haqida gapirishga majbur qilingandi.